Mazgas (matas)

Mazgas – ne SI sistemos greičio vienetas, lygus vienai jūrmylei per valandą (1852 metrams per valandą). Mazgai naudojami greičio matavimui laivyboje ir aviacijoje. Žymimas kn arba kt (ypač aviacijoje).International Standards and Recommended Practices,  Annex 5 to the Convention on International Civil Aviation, "Units of measurement to be Used in Air and Ground Operations", ICAO, 4th Edition,  July 1979. Tam tikrais atvejais laivo judėjimo greitį tenka išreikšti metrais per sekundę (m/s), tuomet laikoma, kad 1 mazgas apytiksliai lygus 0,5 m/s.

Šio matavimo vieneto apibrėžimas įsitvirtino XIX a. britų laivyboje, kai laivo greičio matavimui buvo naudojama virvė, ant kurios 47 pėdų ir 3 colių (14,4018 m.) atstumu buvo surišti mazgai.Jacob Abbott (1858). Rollo on the Atlantic. DeWolfe, Fiske, & Co., Publishers Laivui judant buvo skaičiuojama kiek mazgų pereis pro virvę laikančio jūreivio pirštus per 30 sekundžių (vėliau pradėtas naudoti 28 sekundžių smėlio laikrodis).Kemp, Peter, ed. (1976). The Oxford Companion to Ships and the Sea. Oxford University Press. p. 454. ISBN 0-19-282084-2.

Iki 1954 m. Jungtinėse Amerikos Valstijose buvo naudojamas amerikietiškas jūrmylės apibrėžimas (1853,248 m.).Louis E. Barbow and Lewie V. Judson (1976). "Appendix 4 The international nautical mile" (PDF). Weights and Measures Standards of the United States, A brief history. NIST Physics Laboratory. Archived from the original (PDF) on 26 September 2007.  Iki 1970 m. Jungtinėje Karalystėje buvo naudojamas britiškas (Admiraliteto) jūrmylės apibrėžimas (6080 pėdų arba 1853,148 m.).

Nors mazgas ir nėra SI sistemos vienetas, tačiau jo naudojimas itin svarbus navigacijoje, kadangi jūrmylė beveik atitinka platumos minutę. Todėl atstumai jūrmylėmis jūrlapiuose gali būti lengvai apskaičiuojami naudojant skriestuvą ir ilgumos rodykles, esančias jūrlapio kraštuose.
+Greičio matavimo vienetų santykiaim/skm/hmph (mylios per valandą)mazgaift/s (pėdos per sekundę)1 m/s =13,6000002,236936*1,943844*3,280840*1 km/h =0,277778*10,621371*0,539957*0,911344*1 mph =0,447041,60934410,868976*1,466667*1 mazgas =0,514444*1,8521,150779*11,687810*1 ft/s =0,30481,097280,681818*0,592484*1
(* = apytikriai dydžiai)

 Šaltiniai 

Kategorija:Matavimo vienetai
Kategorija:Navigacija
Kategorija:Aviacija
Kategorija:Laivai